Ina May Gaskin
<s>Ina May Gaskin (rođena 8. ožujka 1940.) je američka primalja poznata kao "majka autentičnog primaljstva".</s><s>Sa svojim suprugom Stephenom Gaskinom 1971. godine pomogla je u osnivanju samoodržive zajednice pod nazivom "Farma", gdje je započela svoju primaljsku karijeru.</s><s>Poznata je po primaljskom hvatu koji nosi njeno ime (Gaskin manevar), napisala je nekoliko knjiga o primaljstvu i porođaju te i dalje aktivno, kroz predavanja i konferencije, širi svoju poruku o prirodnom, neustrašivom porodu.</s>

<s>Rani život i obitelj</s>

<s>Obitelj 
Ina May Gaskin je rođena u protestantskoj obitelji iz Iowe.</s><s>Njezin otac, Talford Middleton, odgojen je na velikoj farmi u Iowi, koju je zaplijenila banka nedugo nakon očeve slučajne smrti 1926.</s><s>Njezina majka, Ruth Stinson Middleton bila je učiteljica domaćinstva koje je predavala u raznim malim gradovima u Iowi.</s><s>Oboje roditelja su završili fakultete i visoko obrazovanje im je bilo jako važno.</s>

<s>Njezini djed i baka po majci vodili su prezbiterijansko sirotište u Farmingtonu u Missouriju, gradiću u regiji Ozarks.</s><s>Njezina baka, Ina May Beard Stinson, nastavila je voditi sirotište mnogo godina nakon smrti supruga pastora.</s><s>Bila je strastvena članica Ženske kršćanske unije umjerenosti (Woman's Christian Temperance Union)i velika obožavateljica Elizabeth Cady Stanton, Susan B. Anthony i Jane Addams.</s>

<s>Njezini djed i baka po ocu bili su poljoprivrednici.</s><s>Adam Leslie Middleton, njezin djed, putovao je i radio s poljoprivrednicima iz Iowe, Illinoisa, Minnesote, Južne Dakote, Nebraske i Kansasa organizirajući žitne zadruge te veća prodajna mjesta u Chicagu i drugim velikim gradovima s ciljem gradnje lokalnih kompleksa za pohranu žita.</s><s>Radio je kao organizator s uzgajivačima pšenice u Kanadi i Washingtonu na poziv ministra poljoprivrede za vrijeme vlade predsjednika Warrena G. Hardinga i Franklina Delano Roosevelta.</s>

<s>Obrazovanje 
Nakon što je završila srednju školu Marshalltown, pohađala je sveučilište u Iowi i stekla zvanje prvostupnice engleske književnosti.</s><s>Zatim se na nekoliko godina pridružila mirovnim snagama i imala priliku biti profesorica engleskog jezika u Maleziji.</s><s>Vratila se u Sjedinjene Američke Države i magistrirala na Sveučilištu Northern Illinois.</s>

<s>Prije "Farme" 
Šezdesetih godina prošlog stoljeća Ina May rodila je svoje prvo dijete pri kojem je liječnik upotrijebio forceps.</s><s>Iskustvo je bilo toliko neugodno da ju je potaknulo na potragu za boljim načinom rađanja.</s><s>1971., prije nego što je osnovana "Farma", njezin je suprug Stephen vodio predavačku turneju, temeljenu na njegovim filozofskim seminarima u San Franciscu.</s><s>Na ovoj turneji je Ina May prvi puta pomogla ženi pri porođaju.</s><s>Dana 16. ožujka, dok je karavana putovala Nebraskom, Ina May se porodila.</s><s>Beba, koju su nazvali Christian, rođena je 8 tjedana prerano, a umrla je sljedeći dan.</s><s>Nije joj bilo dopušteno zadržati dijete, a policijski organi natjerali su je da ga pokopa u Nebraski.</s><s>To osobno iskustvo potaknulo je njezin interes za primaljstvo i siguran porod.</s>

<s>Centar za primalje na "Farmi" 
1971.</s><s>Ina May je sa suprugom Stephenom osnovala komunu pod nazivom "Farma" u Summertownu u Tennesseeju.</s><s>Tamo je, zajedno s primaljama iz komune, osnovala Centar za primalje "Farma", jedan od prvih vanbolničkih centara za porode u Sjedinjenim Državama.</s><s>U Centru se poticalo članove obitelji i prijatelje da budu prisutni pri porodu i preuzmu aktivnu ulogu u porodu.</s><s>Gaskin je pronašla lokalnog obiteljskog liječnika, dr. Johna Williamsa, kako bi bio mentor njoj i drugim ženama koje su željele biti primalje u ovoj zajednici.</s><s>U to je vrijeme dr. Williams imao gotovo 20 godina iskustva rada u tradicionalnim amiškim zajednicama u kojima se rađalo kod kuće, pa je imao iskustva s izvanbolničkim porođajima.</s><s>Uz njegovu pomoć i vodstvo, Ina May je stvorila Centar za primalje na "Farmi"  gdje pružaju svoje usluge ženama s "Farme", kao i onima izvan zajednice.</s><s>Centar nudi različite mogućnosti smještaja za porođaje poput stanova, kuća i koliba.</s>

<s>Rezultati 
Provedena je velika studija kućnih porođaja u kojoj su obrađeni ishodi porođaja 1.707 žena koje su rodile u ruralnom Tennesseeju između 1971. i 1989. godine uz asistenciju primalja s "Farme" (Durand 1992.).</s><s>Ti su se porođaji uspoređivali s više od 14.000 bolničkih porođaja koje su vodili liječnici (uključujući i visokorizične).</s><s>Uspoređujući perinatalne smrti, komplikacije vezane uz porođaj i upotrebu asistiranog porođaja, studija je otkrila da se "pod određenim okolnostima (trudnoće s niskim rizikom), kućni porođaji vođeni od strana primalja mogu obaviti jednako sigurno i uz manje intervencija nego bolnički porođaji koje vode liječnici. " .</s>

<s>Značaj njenog rada 
Prema Carol Lorente (1995.), rad Ine May Gaskin i primalja možda ne bi imao toliki utjecaj da nije objavljena njezina knjiga Duhovno primaljstvo (1977.):</s>

<s>"Smatra se ključnim djelom koje promatra trudnoću, porod i dojenje iz jedne svježe, prirodne i duhovne perspektive, a ne sa standardnog kliničkog stajališta.</s><s>U krugovima kućnih porođaja i primalja to ju je učinilo poznatim imenom i nadaleko cijenjenom učiteljicom i spisateljicom. "</s>

<s>Do ranih 1990-ih godina, nakon višestrukih reizdanja, Duhovno primaljstvo priznato je kao "klasični tekst o primaljstvu"  s "trajnim utjecajem".</s>

<s>Ini May Gaskin pripisuje se jačanje i popularizacija primaljstva s izravnim pristupom (npr. bez potrebe da se prvo završi edukacija za medicinsku sestru) u Sjedinjenim Državama od ranih 1970-ih.</s><s>Između 1977. i 2000. izdavala je tromjesečni časopis Birth Gazette.</s><s>Priručnik Ine May o porodu (Ina May’s Guide to Childbirth), njezinu drugu knjigu o rođenju i primaljstvu, izdala je izdavačka kuća Bantam/Dell 2003. godine.</s><s>Njene su knjige prevedene na mnoge jezike, uključujući hrvatski, njemački, talijanski, mađarski, slovenski, španjolski i japanski.</s>

<s>Od ranih 1980-ih, ona je međunarodno poznata predavačica o rodiljskoj skrbi, neovisno i za Savez primalja Sjeverne Amerike (Midwives Alliance of North America - MANA).</s><s>Predaje diljem svijeta primaljama, liječnicima, doulama, budućim roditeljima i kreatorima zdravstvene politike.</s><s>Držala je govore u medicinskim i primaljskim školama u nekoliko zemalja, te na Starwood festivalu i  WinterStar simpoziju, raspravljajući o povijesti i važnosti primalja.</s>

<s>Od 1980-ih godina utemeljiteljica je projekta Safe Motherhood Quilt Project, koji nastoji skrenuti pažnju javnosti na stope smrtnosti majki i odati počast ženama koje su umrle od uzroka povezanih s trudnoćom.</s>

<s>Pojavila se u nekoliko filmova, kao što su Orgazmični porod: Najbolje čuvana tajna (Orgasmic Birth: The Best-Kept Secret) u režiji Debre Pascali-Bonaro iz 2009., Biznis rađanja (The Business of Being Born) u režiji  Abby Epstein iz 2008., Sa ženama: Dokumentarni film o ženama, primaljama i porođaju (With Women: A Documentary About Women, Midwives and Birth) iz 2006., a predstavljena je i u dokumentarcu o Farmi iz 2013. pod nazivom Američka komuna (American Commune).</s>

<s>Gaskin manevar 
Gaskin manevar, koji se naziva i "na sve četiri", tehnika je za prevenciju distocije ramena, specifične vrste zastoja u porodu koja može dovesti do smrti fetusa.</s><s>Ina May ga je predstavila u SAD -u 1976. godine nakon što ga je naučila od žene iz Belizea koja ga je naučila u Gvatemali, odakle je i potekao.</s><s>U ovom manevru majka se podupire rukama i koljenima kako bi riješila distociju ramena.</s><s>Prebacivanjem u položaj na rukama i koljenima dolazi do promjene oblika zdjelice, čime se omogućuje zarobljenom ramenu da se oslobodi i da se dijete rodi.</s><s>Budući da ovaj manevar zahtijeva položaj značajno različit od standardnog litotomskog položaja (uključuje ležanje na leđima s podignutim nogama pod kutem od 90 stupnjeva, koljena savijena na 70 do 90 stupnjeva, a potkoljenice pridržavaju nasloni), može ga biti znatno teže izvesti dok rodilja prima epiduralnu anesteziju, ali je ipak moguć  .</s>

<s>Priznanje 
Gaskin je bila predsjednik Saveza primalja Sjeverne Amerike (Midwives' Alliance of North America) od 1996. do 2002. godine.</s>

<s>Predstavljena je 1999. u časopisu Salon u prilogu pod nazivom Briljantne karijere (Brilliant Careers).</s><s>Njezina knjiga Porod je važan: Manifest jedne primalje (Birth Matters: A Midwife's Manifesta) proglašena je jednom od 6 najboljih knjiga Međunarodnog saveza za planiranje roditeljstva (International Planned Parenthood Federation)</s>

<s>Godine 2003. postala je gostujuća suradnica Morse koledža na Sveučilištu Yale.</s><s>24. studenog 2009. postala je dobitnica počasnog doktorata na Sveučilištu Thames Valley u Engleskoj, kao priznanje za svoj rad koji dokazuje učinkovitost i sigurnost primaljstva.</s>

<s>Dobila je nagradu Američkog društva za psihoprofilaksu u opstetriciji (American Society for Psycho-Prophylaxis in Obstetrics) Lamaze Irwin Chabon i nagradu Perinatalne udruge Tennessee (Tennessee Perinatal Association).</s><s>Dana 29. rujna 2011.</s><s>Ina May Gaskin proglašena je su-dobitnicom nagrade Right Livelihood Award 2011. za "cjeloživotno djelo predstavljanja i zagovaranja sigurnih metoda porođaja usmjerenih na ženu koje najbolje promiču fizičko i mentalno zdravlje majke i dijeteta".</s>

<s>Godine 2013. primljena je u Nacionalnu žensku kuću slavnih (National Women's Hall of Fame) .</s>

<s>Bibliografija</s>

<s>Knjige</s>

<s>Članci</s>

<s>All-Fours Maneuver for Reducing Shoulder Dystocia During Labor, The Journal of Reproductive Medicine, May, 1998.</s><s>Induced and Seduced: The Dangers of Cytotec. in Mothering, July-August, 2001.</s><s>Retrieved: 2006-08-26.</s><s>The Undervalued Art of Vaginal Breech Birth: a Skill Every Birth Attendant Should Learn in Mothering, July-August, 2004.</s><s>Retrieved: 2006-08-26.</s><s>A Summary of Articles Published in English about Misoprostol (Cytotec) for Cervical Ripening or Induction of Labor, 2005-09-05 Retrieved: 2010-01-22.</s>

<s>Filmografija</s>

<s>With Women: A Documentary About Women, Midwives and Birth (2006)
 The Business of Being Born (2008)
 Orgasmic Birth: The Best-Kept Secret (2009)
 American Commune (2013)
 Birth Story: Ina May Gaskin and the Farm Midwives (2013)</s>

<s>Bilješke i reference</s>

<s>Vanjske poveznice</s>

<s>Farm Midwifery Workshops
 The Farm Midwives Website
 
 Profile by Viv Groskop, The Guardian, September 2009
 "Ina May Gaskin and the Battle for at-Home Births" feature by Samantha M. Shapiro in The New York Times Magazine May 23, 2012</s>

<s>Američke spisateljice</s>

